Muslim League flag hoisted on UN HQ.
The fact behind every news!, വിവരണം, കെഎംസിസിക്ക് അഭിനന്ദനം അറിയിച്ച് യുഎന്\u200d. കെഎംസിസിയോട് ഐക്യദാര്\u200dഢ്യം പ്രഖ്യാപിച്ച് യുഎന്\u200d ആസ്ഥാനത്ത് മുസ്\u200cലിം ലീഗിന്\u200dറെ പതാക ഉയര്\u200dത്തി. ഓരോ മുസ്\u200cലിം ലീഗുകാരനും അഭിമാനിക്കുന്ന നിമിഷം. എന്ന പേരില്\u200d ഒരു പോസ്റ്റ് കഴിഞ്ഞ ദിവസങ്ങളിലായി സമൂഹമാധ്യമങ്ങളില്\u200d പ്രചരിക്കുന്നുണ്ട്. സലാം കൊണ്ടോട്ടി എന്ന വ്യക്തിയുടെ പ്രൊഫൈലില്\u200d നിന്നും കെഎംസിസി നെറ്റ്\u200cസോണ്\u200d എന്ന ഗ്രൂപ്പില്\u200d പങ്കുവെച്ചിരിക്കുന്ന പോസ്റ്റിന്\xa0 ഇതുവരെ 418 ഷെയറുകളും 163ല്\u200d അധികം റിയാക്ഷനുകളും ലഭിച്ചിട്ടുണ്ട്., എന്നാല്\u200d കെഎംസിസിക്ക് ഐക്യരാഷ്ട്ര സഭയുടെ അഭിനന്ദനം ലഭിച്ചിട്ടുണ്ടെോ? യുഎന്\u200d ആസ്ഥാനത്ത് മുസ്\u200cലിം ലീഗിന്\u200dറെ പതാക ഉയര്\u200dത്തിയോ? എന്താണ് വസ്\u200cതുത എന്ന് പരിശോധിക്കാം., വസ്\u200cതുത വിശകലനം, ആദ്യം തന്നെ മുസ്\u200cലിം ലീഗ് പതാക യുഎന്\u200d ആസ്ഥാനത്ത് ഉയര്\u200dത്തി എന്ന തരത്തില്\u200d പോസ്റ്റില്\u200d ഉള്\u200dപ്പെടുത്തിയിരിക്കുന്ന ചിത്രമാണ് ഞങ്ങള്\u200d പരിശോധിച്ചത്. UN Headquarters എന്ന കീ വേര്\u200dഡ് ഉപയോഗിച്ച് ഗൂഗിളില്\u200d സെര്\u200dച്ച് ചെയ്തതില്\u200d നിന്നും ചിത്രം വ്യാജമാണെന്നും കണ്ടെത്താന്\u200d കഴിഞ്ഞു. ഐ സ്റ്റോക്ക് ഫോട്ടോ എന്ന വെബ്\u200cസൈറ്റില്\u200d നിന്നും യഥാര്\u200dത്ഥ ചിത്രം കണ്ടെത്താനും കഴിഞ്ഞു. യഥാര്\u200dത്ഥ ചിത്രത്തില്\u200d തെക്കന്\u200d അമേരിക്കയിലെ ഗുയാന എന്ന രാജ്യത്തെ പതാകയാണ് ഫെയ്\u200cസ്ബുക്ക് പോസ്റ്റിലെ മുസ്\u200cലിം ലീഗ് പതാകയുടെ സ്ഥാനത്തുള്ളത്. അതായത് ഗുയാനയുടെ പതാക എഡിറ്റ് ചെയ്ത് അവിടെ മുസ്\u200cലിം ലീഗിന്\u200dറെ പതാക ചേര്\u200dത്തു എന്നതാണ് വാസ്\u200cതവം. പിന്നീട് ഐക്യരാഷ്ട്ര സഭ ഏതെങ്കിലും തരത്തില്\u200d നിലിവിലെ സാഹചര്യങ്ങളിലോ മറ്റോ കെഎംസിസിയുടെ പ്രവര്\u200dത്തനങ്ങളെ അഭിനന്ദിച്ചോ എന്നതിനെ കുറിച്ചുള്ള വാര്\u200dത്തകള്\u200d മുഖ്യധാരമാധ്യമങ്ങളുടെ വെബ്\u200cസൈറ്റുകളില്\u200d പരിശോധിച്ചെങ്കിലും ഒന്നും തന്നെ കണ്ടെത്താന്\u200d കഴിഞ്ഞില്ല. പിന്നീട് ഞങ്ങളുടെ പ്രതിനിധി മുസ്\u200cലിം ലീഗ് സംസ്ഥാന കമ്മിറ്റി അംഗവും ആലപ്പുഴ ജില്ലാ പ്രസി\u200dഡന്\u200dറായ എ.എം.നസീറുമായി ഫോണില്\u200d ബന്ധപ്പെട്ട് പോസ്റ്റിനെ കുറിച്ച് അന്വേഷിച്ചു. എന്നാല്\u200d ഇത്തരത്തില്\u200d ഐക്യരാഷ്ട്ര സഭയുമായി ബന്ധപ്പെട്ട സമൂഹമാധ്യമങ്ങളിലെ പ്രചരണത്തെ കുറിച്ച് അറിവില്ലെന്നും വ്യാജപ്രചരണമാണിതെന്നും അദ്ദേഹം പ്രതികരിച്ചു., ഗൂഗിള്\u200d സെര്\u200dച്ച് റിസള്\u200dട്ട്-, ഐ സ്റ്റോക്ക് ഫോട്ടോ വെബ്\u200cസൈറ്റിലെ യഥാര്\u200dത്ഥ ചിത്രം-, ഗുയാന രാജ്യത്തിന്\u200dറെ പാതാകയുടെ ചിത്രം-, നിഗമനം, പ്രചരണത്തിന് ഉപയോഗിച്ചിരിക്കുന്ന ചിത്രം ഉള്\u200dപടെ മുഴുവന്\u200d വിവരങ്ങളും വ്യാജമാണെന്ന് കണ്ടെത്താന്\u200d കഴിഞ്ഞതോടെ പോസ്റ്റ് പൂര്\u200dണ്ണമായും വ്യാജമാണെന്ന് തന്നെ അനുമാനിക്കാം., Title:കെഎംസിസിക്ക് ഐക്യദാര്\u200dഢ്യം പ്രഖ്യാപിച്ച് ഐക്യരാഷ്ട്രസഭ ആസ്ഥാനത്ത് മുസ്\u200cലിം ലീഗ് പതാക ഉയര്\u200dത്തിയോ?, Result: False
കെഎംസിസിക്ക് ഐക്യദാര്‍ഢ്യം പ്രഖ്യാപിച്ച് ഐക്യരാഷ്ട്രസഭ ആസ്ഥാനത്ത് മുസ്‌ലിം ലീഗ് പതാക ഉയര്‍ത്തിയോ? | FactCrescendo | The leading fact-checking website in India